సోమాలియాలో ఓ హోటల్ వద్ద జరిగిన ఉగ్రదాడిలో 23 మంది పౌరులు చనిపోయారు. రాజధాని మొగదిషులోని ప్రముఖ హోటల్లో ఉన్న పర్యాటకులను లక్ష్యంగా చేసుకుని ఉగ్రవాదులు భారీగా పేలుడు పదార్థాలు నింపిన ఓ కారును హోటల్ గేటు ముందు పేల్చేశారు. అనంతరం ఐదుగురు ఉగ్రవాదులు హోటల్లోకి ప్రవేశించి కాల్పులకు తెగబడ్డారు. కరెంట్ను నిలిపివేసి... గ్రెనేడ్లు విసురుతూ బీభత్సం సృష్టించారు.కొద్ది సేపటికే సమీపంలో మరో కారు బాంబు పేలడంతో... భవనాలు, వాహనాలు సైతం తీవ్రంగా దెబ్బతిన్నాయి. శనివారం మధ్యాహ్నం జరిగిన ఈ ఘటనతో మొగదిషు వణికిపోయింది. పోలీసులు ముగ్గురు ఉగ్రవాదులను హతమార్చారు.
somalialo oo hotal vadda jarigina ugradaadilo 23 mandi pourulu chanipoyaru. rajadhani mogadishuloni pramukha hotallo unna paryaatakulanu lakshyamgaa chesukuni ugravaadulu bhariga peludu padaarthaalu nimpina oo kaarunu hotal getu mundu pelchesaaru. anantaram aiduguru ugravaadulu hotalloki pravesinchi kaalpulaku tegabaddaaru. karentnu nilipivesi... grenedlu visurutuu beebhatsam srushtinchaaru.koddi sepatike sameepamlo maro kaaru baambu peladamtho... bhavanalu, vaahanaalu saitam teevramgaa debbatinnayi. sanivaaram madhyaahnam jarigina ee ghatanatho mogadishu vanikipoyindi. poliisulu mugguru ugravaadulanu hatamaarchaaru.